जालंधर. नशे के केस में पकड़े गए आप नेता सिमरनजीत सिंह बाउ के पिता अमर सिंह ने आरोप लगाया कि काजी मंडी में बिक रहे नशे के खिलाफ आवाज उठाने के कारण उसके दोनों बेटे पुलिस ने नशे के केस में फंसा दिए हैं।
अमर सिंह बोले- वह पहले अकाली वर्कर थे मगर पार्टी से जुड़े लोग नशा बिकवाते थे तो आप पार्टी में चला गया। 10 जनवरी को पुलिस पब्लिक मीट में उसने काजी मंडी में बिक रहे नशे के मुद्दे को उठाया। अमर का आरोप था कि दो नेताओं के साथ मिलकर पुलिस ने उसके बेटे कुलदीप सिंह सोनू को नशे के केस में फंसा दिया। चुनाव सिर पर थे तो पार्टी ने उसके दूसरे बेटे सिरमरजीत सिंह बाउ की सेंट्रल हल्के की जिम्मेदारी सौंपी थी। बेटा चुनाव प्रचार में जुटा रहा। बेटा काजी मंडी में सोफे और फ्रिज के कवर बेचता है।
अमर ने कहा-बेटे सोनू को इंसाफ दिलवाने के लिए वह चंडीगढ़ में सीनियर ऑफिसर से मिले मगर उसकी एक न सुनी गई। इसलिए उसने हाईकोर्ट में रिट दायर कर दी। इस बात की भनक पुलिस को लग गई और फिर उसके दूसरे बेटे बाउ को झूठे केस में अंदर करवा दिया। अमर ने दावा किया है कि उसका बेटा चोगिट्टी या बशीरपुर एरिया में काका नामक युवक से पैसे लेने गया था। बाउ ने काका को पुरानी फ्रिज बेची थी। अमर ने कहा-वह चुप नहीं रहेंगे और पुलिस की धक्केशाही के खिलाफ प्रदर्शन करेंगे।
पूरे नेटवर्क को ब्रेक करेगी पुलिस : एसएचओ
थाना रामामंडी के एसएचओ दविंदर सिंह ने कहा ने आरोपी को अदालत में पेश कर एक दिन के रिमांड पर लिया है। पुलिस पूरा नेटवर्क ब्रेक करने के लिए पूछताछ कर रही है कि बाउ नशा कहां से लेकर आता था। एसएचओ ने कहा यह आरोप झूठा है कि सिमरनजीत को फंसाया है। एसएचओ ने कहा-जब कोई आरोपी पकड़ा जाता है तो उसकी फैमिली ऐसा ही कहता है।
hin_Deva hin_Deva hin_Deva hin_Deva hin_Deva